കോവിഡ് ബാധിച്ച് മരിച്ചവരുടെ കുടുംബങ്ങള്ക്ക് 50,000 രൂപ സഹായധനം തുക സംസ്ഥാനങ്ങള് നല്കണം ന്യൂഡല്ഹി: കോവിഡ് ബാധിച്ച് മരിച്ചവരുടെ കുടുംബങ്ങള്ക്ക് 50,000 രൂപ നഷ്ടപരിഹാരം നല്കുമെന്ന് കേന്ദ്രസര്ക്കാര്. സുപ്രിം കോടതിയിലാണ് കേന്ദ്രസര്ക്കാര് നിലപാട്. ഇക്കാര്യത്തില് കേന്ദ്ര സര്ക്കാര് സുപ്രിം കോടതിയില് സത്യവാങ് മൂലം സമര്പ്പിച്ചു. ഇതിനകം സംഭവിച്ച മരണങ്ങള്ക്ക് മാത്രമല്ല, ഇനിയുണ്ടാകുന്ന കോവിഡ് മരണങ്ങള്ക്കും നഷ്ടപരിഹാരം നല്കും. ദുരന്തനിവാരണ ഫണ്ടില് നിന്നും സംസ്ഥാനങ്ങള് തുക നല്കണം. ജില്ലാ ദുരന്തനിവാരണ മാനേജ്മെന്റ് അതോറിറ്റി വഴിയാണ് നഷ്ടപരിഹാരം വിതരണം ചെയ്യേണ്ടത്. അല്ലെങ്കില് ജില്ലാ ഭരണകൂടം വഴി ഇത് വിതരണം ചെയ്യണമെന്നും സുപ്രീം കോടതിയില് കേന്ദ്രം വ്യക്തമാക്കി. കേന്ദ്ര ആരോഗ്യ മന്ത്രാലയവും ഐസിഎംആറും പുറത്തിറക്കിയ മാര്ഗ്ഗരേഖ പ്രകാരം കോവിഡ് കാരണം മരണം എന്ന് രേഖപെടുത്തിയ മരണങ്ങള്ക്ക് മാത്രമേ സഹായം ലഭിക്കൂ. കോവിഡ് പ്രതിരോധ പ്രവര്ത്തനത്തിന്റെ ഭാഗമായി മരണപ്പെട്ടവര്ക്കും നഷ്ടപരിഹാരത്തിന് അര്ഹതയുണ്ട്. ഭാവിയില് ഉണ്ടായേക്കാവുന്ന കോവിഡ് മരണങ്ങള്ക്കും ഈ മാര്ഗരേഖ പ്രകാരം നഷ്ടപരിഹാരം നല്കും കോവിഡ് ബാധിച്ച് മരിച്ചവരുടെ ബന്ധുക്കള്ക്ക് ദേശീയ ദുരന്ത നിവാരണ നിയമ പ്രകാരം സാമ്ബത്തിക സഹായത്തിന് അര്ഹതയുണ്ടെന്ന് സുപ്രീം കോടതി നേരത്തെ വ്യക്തമാക്കിയിരുന്നു. ഇതിന്റെ അടിസ്ഥാനത്തിലാണ് സാമ്ബത്തിക സഹായം നല്കുന്നതിനുള്ള മാര്ഗ്ഗരേഖ ദേശീയ ദുരന്ത നിവാരണ അതോറിറ്റി തയ്യാറാക്കിയത്.